Ahmed Gomaa. Ahmed Gomaa () () (1988-yil 16-avgustda tugʻilgan) — misrlik futbolchi. Ahmed Gomaa Misr Premyer ligasi vakil „Al Masry“ futbol klubi va Misr milliy futbol terma jamoasida hujumchi sifatida oʻynaydi. Klublardagi faoliyati. Abou Bedway. 2003-yilning Ramazon oyida Ahmed Gomaa doʻstlari bilan koʻchada futbol oʻynayotganida, „Abou Bedway“ futbol klubining menejeri Ibrahim Abou Sita ularni koʻrib qoladi va Ahmed Gomaaga klubda sinov oʻtkazishni taklif qiladi. Ahmed Gomaa futbol klubiga qoʻshilish gʻoyasini yoqtirmasdi va futbolni faqat sevimli mashgʻulot sifatida oʻynashni xohlardi. Lekin Ahmed Gomaaning oilasi va doʻstlari uni klubga qoʻshilish ajoyib futbol karyerasining boshlanishi boʻlishi mumkinligiga ishontirishdi. Ahmed Gomaa 15 yoshida „ Abou Bedway“ futbol klubiga qoʻshildi. Ahmed Gomaa jamoada atigi bir yil oʻynadi. Shundan soʻng, Ahmed Gomaa „Ghazl El Mahalla“ futbol klubi safiga qoʻshildi. Ghazl El Mahalla. 2004-yilda Ahmed Gomaa „Ghazl El Mahalla“ futbol klubi safiga qoʻshildi. Ahmed Gomaa klub safida oʻrinbosarlar jamoasida oʻynash uchun tanlangan edi. Ahmed Gomaa 4 yil oʻrinbosarlar jamoasida oʻynagach, (murabbiy Khaled Eid Ahmed Gomaaning oʻyin uslubiga qoyil qolganidan soʻng) asosiy jamoaga koʻtarildi. Biroq, Ahmed Gomaa „Ghazl El Mahalla“ futbol klubining asosiy jamoasi bilan atigi 1 mavsum oʻynagach, oʻzaro kelishuvga koʻra jamoani tark etdi. El Raja. 2009-yilda Ahmed Gomaa „El Raja“ futbol klubi safiga qoʻshildi. Ahmed Gomaa klub safida 2 yil oʻtkazdi. Ahmed Gomaa klubning 2010—2011-yilgi mavsumda Misr ikkinchi divizionidan quyi ligaga tushib ketmasligiga yordam berdi. El Mansoura. 2011-yilda Ahmed Gomaa „El Mansoura“ futbol klubiga 400 000 LE maosh evaziga 3 yillik shartnoma asosida qoʻshildi. Ahmed Gomaa 2011-yilning 17-noyabrida 2011—2012-yilgi Misr ikkinchi divizioni vakili „Baladeyet El Mahalla“ futbol klubiga qarshi o‘yinda (1:2 hisobida mag‘lub bo‘lgan) oʻzining ilk golini kiritdi. Ahmed Gomaa klub safidagi oʻzining birinchi mavsumida 7 ta oʻyinda 4 ta gol urdi. Bu mavsumda Port Said stadionidagi tartibsizlikdan soʻng Misrdagi barcha futbol musobaqalari Misr futbol assotsiatsiyasi tomonidan toʻxtatilgan edi. Ahmed Gomaa oʻzining ikkinchi mavsumini klubning eng yaxshi toʻpurari sifatida yakunladi. Ahmed Gomaa, shuningdek, keyingi mavsumda ham klubning eng yaxshi toʻpurari boʻldi. Al Masry. 2014-yilning 22-iyulida Ahmed Gomaa „Al Masry“ futbol klubi bilan 3 yillik shartnomaga imzo chekdi.